
ΔΗΜΟΣΙΟΝΟΜΙΚΗ ΑΞΙΟΛΟΓΗΣΗ
προς την Επιτροπή Γεωργίας και Ανάπτυξης της Υπαίθρου σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2020/2220 όσον αφορά ειδικά μέτρα στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) για την παροχή πρόσθετης βοήθειας στα κράτη μέλη που έχουν πληγεί από φυσικές καταστροφές
(COM(2024)0495 – C10‑0148/2024 – 2024/0274(COD))
[bookmark: _GoBack]<Intro>Η Επιτροπή Προϋπολογισμών προέβη, δυνάμει του άρθρου 58 του Κανονισμού, σε αξιολόγηση της πρότασης και κατέληξε στα εξής συμπεράσματα:</Intro>
–	έχοντας υπόψη τον κανονισμό (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2024, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης[footnoteRef:1], [1:  ΕΕ L, 2024/2509, 26.9.2024, ELI: http://data.europa.eu/eli/reg/2024/2509/oj. ] 

–	έχοντας υπόψη τον κανονισμό (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027[footnoteRef:2], [2:  ΕΕ L 433 I της 22.12.2020, σ. 11, ELI: http://data.europa.eu/eli/reg/2020/2093/oj.] 

–	έχοντας υπόψη τη διοργανική συμφωνία, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων[footnoteRef:3], [3:  ΕΕ L 433 I της 22.12.2020, σ. 28, ELI: http://data.europa.eu/eli/agree_interinstit/2020/1222/oj.] 

Α.	λαμβάνοντας υπόψη ότι οι πρόσφατες φυσικές καταστροφές στην ΕΕ που σχετίζονται με την κλιματική αλλαγή είχαν ολέθριες συνέπειες για τους αγροτικούς πληθυσμούς που ζουν και εργάζονται στις εν λόγω περιοχές, καθώς κατέστρεψαν σημαντικό μέρος του γεωργικού και δασικού παραγωγικού δυναμικού, με αποτέλεσμα σημαντικές απώλειες εισοδήματος για τους γεωργούς, τους δασοκαλλιεργητές και τις αγροτικές επιχειρήσεις στις εν λόγω περιοχές, επιδεινώνοντας τα τρωτά σημεία του ευρωπαϊκού συστήματος τροφίμων και θέτοντας σε κίνδυνο την επισιτιστική ασφάλεια της ΕΕ και τη διαθεσιμότητα παραδοσιακών προϊόντων·
Β. 	λαμβάνοντας υπόψη ότι η δημοσιονομική αξιολόγηση εξετάζει τον άμεσο αντίκτυπο καθώς και τις πιο έμμεσες επιπτώσεις μιας πρωτοβουλίας ή μιας νομοθετικής πρότασης από δημοσιονομική άποψη·
Γ.	λαμβάνοντας υπόψη ότι, σύμφωνα με τον Κανονισμό, η αξιολόγηση του προϋπολογισμού εξετάζει κατά πόσον η πρόταση νομικά δεσμευτικής πράξης προβλέπει επαρκείς χρηματοδοτικούς και ανθρώπινους πόρους και αξιολογεί τον δυνητικό αντίκτυπο της προτεινόμενης χρηματοδότησης σε άλλα προγράμματα ή πολιτικές της Ένωσης· λαμβάνοντας υπόψη ότι πρέπει επίσης να καθοριστεί κατά πόσον η πρόταση είναι συμβατή με το πολυετές δημοσιονομικό πλαίσιο, το σύστημα των ιδίων πόρων και την αντίστοιχη διοργανική συμφωνία, καθώς και με τις δημοσιονομικές αρχές που ορίζονται στον κανονισμό (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου[footnoteRef:4]· [4:  ΕΕ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

Δ.	λαμβάνοντας υπόψη ότι το Κοινοβούλιο προσπαθεί να ευθυγραμμίσει τις νομοθετικές και δημοσιονομικές του αρμοδιότητες προκειμένου να ενισχύσει τον θεσμικό του ρόλο στη διαδικασία λήψης αποφάσεων·
Ε.	λαμβάνοντας υπόψη ότι το Κοινοβούλιο έχει ζητήσει και έχει υποστηρίξει προηγούμενες πρωτοβουλίες για την αύξηση της ικανότητας του προϋπολογισμού της ΕΕ να ανταποκρίνεται στις κρίσεις μέσω της τροποποίησης των κριτηρίων επιλεξιμότητας προκειμένου να ανακατανέμονται κονδύλια στο πλαίσιο των ταμείων επιμερισμένης διαχείρισης· λαμβάνοντας υπόψη ότι, προφανώς, οι τροποποιήσεις αυτές δεν θα πρέπει να επηρεάζουν τις προκαταρκτικές κατανομές των κονδυλίων του Ταμείου Συνοχής και της κοινής γεωργικής πολιτικής·
ΣΤ.	λαμβάνοντας υπόψη ότι υπάρχει κίνδυνος να αποδεσμευτούν ορισμένες αναλήψεις υποχρεώσεων επιχειρησιακών προγραμμάτων που χρηματοδοτούνται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), συμπεριλαμβανομένων εκείνων που χρηματοδοτούνται από τα έσοδα με ειδικό προορισμό στο πλαίσιο του συστήματος δανεισμού του NextGenerationEU της ΕΕ, τα οποία κατανέμονται σε δέκα κράτη μέλη, βάσει του κανόνα «Ν+3» του ισχύοντος νομικού πλαισίου του ΕΓΤΑΑ για την περίοδο 2014-2022·
Ζ.	λαμβάνοντας υπόψη ότι η νομοθετική τροποποίηση αποσκοπεί στην παροχή μεγαλύτερης δημοσιονομικής ευελιξίας κατά την ανακατανομή της χρηματοδότησης για νέα μέτρα στο πλαίσιο του ΕΓΤΑΑ, προκειμένου να παρασχεθεί πρόσθετη στοχευμένη βοήθεια και ευελιξία στα κράτη μέλη που επλήγησαν από φυσικές καταστροφές που συνέβησαν μετά την 1η Ιανουαρίου 2024·
Η.	λαμβάνοντας υπόψη ότι κύριος σκοπός του τροποποιητικού κανονισμού είναι να βοηθήσει τους γεωργούς, τους δασοκαλλιεργητές και ορισμένες μικρές και μεσαίου μεγέθους επιχειρήσεις (ΜΜΕ) που επλήγησαν περισσότερο από φυσικές καταστροφές, παρέχοντας στοχευμένη ρευστότητα, μεταξύ άλλων με τη μορφή κατ’ αποκοπή πληρωμών ύψους έως 42 000 EUR ανά δικαιούχο·
1.	σημειώνει ότι η Επιτροπή ισχυρίζεται ότι η πρόταση είναι συνολικά δημοσιονομικά ουδέτερη όσον αφορά τις αναλήψεις υποχρεώσεων· παρατηρεί, ωστόσο, μια σειρά δημοσιονομικών επιπτώσεων·
2.	υπενθυμίζει ότι το Κοινοβούλιο έχει επανειλημμένα ζητήσει περισσότερους πόρους για το Ταμείο Αλληλεγγύης της ΕΕ, λόγω του αυξανόμενου αριθμού και της έντασης των φυσικών καταστροφών και της ανάγκης να επιταχυνθούν και να απλοποιηθούν οι διαδικασίες ώστε η στήριξη να φτάνει ταχύτερα στα κράτη μέλη και τις περιφέρειες που πλήττονται από φυσικές καταστροφές· τονίζει την ανάγκη για διοικητική απλούστευση ώστε να καταστεί δυνατή η ταχεία διάθεση των κονδυλίων και η χρήση κατ’ αποκοπή ποσών για τους γεωργούς, τους παραγωγούς παραδοσιακών προϊόντων, τους δασοκόμους και τις ΜΜΕ·
3.	υπενθυμίζει ότι το Κοινοβούλιο έχει επανειλημμένα επικρίνει τη χρήση ήδη προγραμματισμένης χρηματοδότησης ως εργαλείου αντιμετώπισης καταστάσεων έκτακτης ανάγκης και υποστηρίζει ότι η προσέγγιση αυτή κινδυνεύει να υπονομεύσει τους πιο μακροπρόθεσμους στόχους πολιτικής και επενδύσεων όπως καθορίζονται στο νομικό πλαίσιο του ΕΓΤΑΑ· αναγνωρίζει, ωστόσο, ότι η παρούσα πρόταση προσφέρει μια ρεαλιστική λύση για την αντιμετώπιση της ανεπαρκούς δημοσιονομικής ευελιξίας και ικανότητας αντιμετώπισης κρίσεων στον προϋπολογισμό της ΕΕ, προκειμένου να υπάρξει ταχεία ανταπόκριση στις ανάγκες των πληττόμενων πληθυσμών·
4.	αναγνωρίζει ότι, σε ένα πλαίσιο βραδείας απορρόφησης των κονδυλίων αγροτικής ανάπτυξης σε ορισμένα κράτη μέλη και ποσοστών εκτέλεσης κάτω του 75 % σε αρκετές γραμμές, τα μέτρα ευελιξίας μπορούν να δικαιολογηθούν·
5.	εκφράζει τη λύπη του για το γεγονός ότι δεν υπάρχει νομοθετικό δημοσιονομικό δελτίο ούτε αναφορά στη διορθωτική επιστολή 1/2025 συγκρίσιμη με το νομοθετικό δημοσιονομικό δελτίο που επισυνάπτεται στην πρόταση RESTORE[footnoteRef:5], το οποίο να αποσαφηνίζει και να ποσοτικοποιεί τις επιπτώσεις στην πορεία των πληρωμών· υπενθυμίζει ότι αυτό έχει άμεσες συνέπειες για τις εθνικές συνεισφορές των κρατών μελών στον προϋπολογισμό της ΕΕ· ζητεί από την Επιτροπή να παράσχει τις πληροφορίες αυτές· [5:  Πρόταση κανονισμού του Ευρωπαϊκού Κοινοβουλίου και του Συμβουλίου, της 21ης Οκτωβρίου 2024, με τίτλο «RESTORE – Έκτακτη περιφερειακή στήριξη για την ανασυγκρότηση, που τροποποιεί τους κανονισμούς (ΕΕ) 2021/1058 και (ΕΕ) 2021/1057» (COM(2024)0496).] 

6.	εκφράζει την ικανοποίησή του για την έμπρακτη χρηματοδοτική στήριξη προς τους γεωργούς, συμπεριλαμβανομένων των μικροκαλλιεργητών, των γεωργών με χαμηλό εισόδημα και των παραγωγών παραδοσιακών προϊόντων, τους δασοκόμους και τις ΜΜΕ που πλήττονται από φυσικές καταστροφές, όπως σοβαρές πλημμύρες, ξηρασίες και δασικές πυρκαγιές, ως απτή έκφραση της ευρωπαϊκής αλληλεγγύης· αναγνωρίζει την ανάγκη να αντιμετωπιστούν ταχέως οι απώλειες εισοδήματος που αντιμετωπίζουν οι Ευρωπαίοι γεωργοί, οι δασοκόμοι, καθώς και οι ΜΜΕ που δραστηριοποιούνται στη μεταποίηση, την εμπορία ή την ανάπτυξη γεωργικών και δασικών προϊόντων λόγω των πρόσφατων ολέθριων καταστροφών που σχετίζονται με το κλίμα· εκφράζει την ικανοποίησή του για το γεγονός ότι η χρηματοδοτική στήριξη που παρέχεται μέσω της παρούσας πρότασης θα πρέπει να δώσει προτεραιότητα σε μέτρα στήριξης που βασίζονται στην αρχή της καλύτερης ανοικοδόμησης, ανοίγοντας τον δρόμο για μια πιο ολοκληρωμένη και προληπτική στήριξη της ΕΕ για την προώθηση της ετοιμότητας και της ανθεκτικότητας στις αγροτικές περιοχές της ΕΕ· τονίζει την ανάγκη για πρόσθετη χρηματοδοτική στήριξη για τη γεωργία επιβίωσης, τους γεωργούς χαμηλού εισοδήματος και τους παραγωγούς παραδοσιακών προϊόντων· επισημαίνει ότι θα μπορούσε να διατεθεί πρόσθετη χρηματοδότηση για τις αγροτικές περιοχές στο πλαίσιο του μηχανισμού πολιτικής προστασίας της Ένωσης στον ετήσιο προϋπολογισμό της ΕΕ για το 2025·
7.	υπενθυμίζει τη γενική παρατήρηση ότι, για τα περισσότερα είδη χρηματοδότησης από την ΕΕ, ποσοστό ενωσιακής συγχρηματοδότησης της τάξης του 100 %, ενώ παρέχει ουσιαστικά αποτελέσματα, εγείρει ερωτήματα όσον αφορά τα χαμηλότερα διαθέσιμα συνολικά ποσά για την εφαρμογή πολιτικών και προγραμμάτων, καθώς και όσον αφορά την ανάληψη ιδίας ευθύνης σε εθνικό, περιφερειακό και τοπικό επίπεδο· είναι ωστόσο πεπεισμένο ότι στην περίπτωση της παροχής βοήθειας λόγω καταστροφών και της παροχής επειγόντως αναγκαίας ρευστότητας, αυτό το επίπεδο συγχρηματοδότησης είναι απολύτως δικαιολογημένο· τονίζει την ανάγκη διαβούλευσης με τους γεωργούς, τους δασοκόμους, τις ΜΜΕ και τα ενδιαφερόμενα μέρη που πλήττονται, προκειμένου να παρέχεται ρεαλιστική και στοχευμένη στήριξη·
8.	υπενθυμίζει ότι η εθελοντική μείωση του ορίου μη υποβάθμισης θα μπορούσε να οδηγήσει σε χαμηλότερο επίπεδο επιλέξιμων δαπανών που θα καταλογιστούν στους σχετικούς «στόχους ενσωμάτωσης» των οριζόντιων προτεραιοτήτων του προϋπολογισμού της ΕΕ, αναγνωρίζοντας παράλληλα την ανάγκη για τέτοιες δυνατότητες ευελιξίας προκειμένου να ανακατανεμηθεί η χρηματοδότηση για το νέο μέτρο και το υφιστάμενο επιμέρους μέτρο για την αποκατάσταση του γεωργικού παραγωγικού δυναμικού, ιδίως κατά τρόπο που να ενισχύει την ανθεκτικότητα·
9.	παρατηρεί ότι δευτερεύων σκοπός του μέτρου είναι η πρόληψη επικείμενων αποδεσμεύσεων δημοσιονομικών δεσμεύσεων που δεν έχουν ακόμη αναλωθεί κατά τα έτη 2021 και 2022· θεωρεί ότι αυτό έχει συνέπειες για το επίπεδο διαθεσιμότητας στο πλαίσιο του βήματος 3α του μηχανισμού κλιμακωτής χρηματοδότησης (συνιστώσα αποδέσμευσης του ειδικού μέσου EURI), το οποίο βασίζεται στον πρόσφατα αναθεωρημένο κανονισμό για το πολυετές δημοσιονομικό πλαίσιο·
10.	θεωρεί ότι, μακροπρόθεσμα, μια πιο ανεπτυγμένη και πραγματική δημοσιονομική ευελιξία θα πρέπει να επιτρέπει, σε παρόμοιες περιπτώσεις, δημοσιονομικές μεταφορές πιστώσεων που θα καθιστούν δυνατή τη χρήση κονδυλίων στο πλαίσιο ενός ειδικού μέσου δαπανών με γραμμή του προϋπολογισμού, νομική βάση και πλαίσιο διακυβέρνησης που είναι καταλληλότερα για την αντιμετώπιση καταστάσεων έκτακτης ανάγκης και τη στήριξη της ρευστότητας·
11.	συμπεραίνει ότι η πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2020/2220 όσον αφορά ειδικά μέτρα στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) για την παροχή πρόσθετης βοήθειας στα κράτη μέλη που έχουν πληγεί από φυσικές καταστροφές είναι συμβατή με τα στοιχεία που αναφέρονται στο άρθρο 58 παράγραφος 3 του Κανονισμού.

	Γεώργιος Αυτιάς, Isabel Benjumea Benjumea, Tomasz Buczek, Tamás Deutsch, Angéline Furet, Thomas Geisel, Jean-Marc Germain, Sandra Gómez López, Fabienne Keller, Janusz Lewandowski, Giuseppe Lupo, Ignazio Roberto Marino, Fernando Navarrete Rojas, Matjaž Nemec, Danuše Nerudová, Ruggero Razza, Bogdan Rzońca, Hélder Sousa Silva, Nicolae Ştefănuță, Joachim Streit, Carla Tavares, Nils Ušakovs, Auke Zijlstra

	Αναπληρωτές παρόντες κατά την τελική ψηφοφορία
	Moritz Körner, Tiago Moreira de Sá

	Βουλευτές (άρθρο 216 παράγραφος 7 του Κανονισμού) παρόντες κατά την τελική ψηφοφορία
	Christophe Bay, Udo Bullmann, Andrzej Buła, Gheorghe Falcă, Ştefan Muşoiu, Jan-Christoph Oetjen

	ECR
	Ruggero Razza, Bogdan Rzońca

	NI
	Thomas Geisel

	PPE
	Γεώργιος Αυτιάς, Isabel Benjumea Benjumea, Andrzej Buła, Gheorghe Falcă, Janusz Lewandowski, Fernando Navarrete Rojas, Danuše Nerudová, Hélder Sousa Silva

	PfE
	Christophe Bay, Tomasz Buczek, Tamás Deutsch, Angéline Furet, Tiago Moreira de Sá, Auke Zijlstra

	Renew
	Fabienne Keller, Moritz Körner, Jan-Christoph Oetjen, Joachim Streit

	S&D
	Udo Bullmann, Jean-Marc Germain, Sandra Gómez López, Giuseppe Lupo, Ştefan Muşoiu, Matjaž Nemec, Carla Tavares, Nils Ušakovs

	Verts/ALE
	Ignazio Roberto Marino, Nicolae Ştefănuță

